1990 દરમિયાન 25 વર્ષની ઉંમરે મનીષે ફિલ્મ 'સ્વર્ગ'થી બોલિવૂડમાં કારકિર્દીની શરૂઆત કરી. 1993માં તેમણે ફિલ્મ ગુમરાહમાં શ્રીદેવી માટે કામ કર્યું. એ સમયની ટોચની અભિનેત્રીઓ માટે કામ કર્યા બાદ મનીષે પાછળ વળીને નથી જોયું. ત્યારબાદ ફિલ્મ રંગીલામાં જાણીતી અભિનેત્રી ઉર્મિલા માતોંડકરના ડીઝાઈનર કપડાં માટે તેમને ફિલ્મફેર પુરસ્કાર પણ મળ્યો. તેમની આ સફળતા દિલવાલે દુલ્હનિયા લે જાયેંગે, દિલ તો પાગલ હૈ, સત્યા, કુછ કુછ હોતા હૈ, કહો ના પ્યાર હૈ, મોહબ્બતેથી લઈને 2 સ્ટેટ્સ સુધી ચાલતી આવે છે.